جمهور باشقانی رجب طیب اردوغان ایله پاکیستانین باش ناظیری عمران خان آراسیندا تلفون دانیشیغی اولوب.
جمهور باشقانللیغی‌نین مطبوعات خیدمتی‌نین معلوماتینا گؤره، دؤولت باشچی‌سینا زنگ ائدن پاکیستان لیدری ایزمیردکی داغیدیجی زلز‌له‌یه گؤره “کئچمیش اولسون”-دئییب و هم رای‌لیک ایفاده ائدیب.
تلفون زنگینه و دقته گؤره تشککورلرینی ایفاده ائدن جمهور باشقانی رجب طیب اردوغان دا اؤز نؤوبه‌سینده اؤتن هفته پیشاورده تؤره‌دیلن ترور آکتینی بیر داها قیناییب، دونیاسینی دییشن‌لره رحمت دیله‌ییب.
قئید ائدک کی، پاکیستانین پیشاور شهرینده مدره‌سه‌لردن بیرینده الده قاییرما پارتلاییجی‌نین سبب اولدوغو حادثه‌ده 7 طلبه حیاتینی ایتیرمیش، آرا‌لاریندا اوشاق‌لارین دا اولدوغو 70 نفر یارالانمیشدی.
